Bse
ప్రభుత్వ హయాంలో 100 శాతం పెరిగిన ఈక్విటీ
ముంబయి, మే 18: ప్రధాని నరేంద్రమోడీ ఆద్వర్యంలోని ఎన్‌డిఎ ప్రభుత్వం మూడేళ్లకాలంలో బిఎస్‌ఇసెన్సెక్స్‌ 500జాబితాలోని 234 కంపెనీల స్టాక్స్‌ 100శాతం పెరిగినట్లు నిపుణుల సర్వేలో తేలింది. సూచీపరంగా ఎస్‌అండ్‌పి బిఎస్‌ఇ 500 సూచి 47శాతం పెరిగింది. అదే బిఎస్‌ఇ సెన్సెక్స్‌ 26శాతం పెరిగితే 500 జాబితా భారీగా పెరిగిందని తేలింది. బిఎస్‌ఇ 500 సూచి మొత్తం బిఎస్‌ఇ మార్కెట్‌ విలువల్లో 92శాతం వాటాతో ఉంది. మొత్తం 234 స్టాక్స్‌లో 10 స్టాక్స్‌ ఇండో కౌంట్‌ ఇండస్ట్రీస్‌, కాప్లిన్‌ పాయింట్‌ లేబొరేటరీస్‌, 8కెమైల్స్‌ సాప్ట్‌వేర్‌ సర్వీసెస్‌, మిండా ఇండస్ట్రీస్‌, క్యాన్‌ఫిన్‌ హోమ్స్‌, ఐడిడి సిమెంటేన్‌, టివిఎస్‌శ్రీచక్ర, ఫోర్స్‌మోటార్స్‌, ఏజీస్‌ లాజిస్టిక్స్‌, గాయిత్రి ప్రాజెక్ట్స్‌ కెపిఆర్‌ మిల్‌ వంటి స్టాక్స్‌ భారీ స్థాయిలో 1000 శాతం చొప్పున పెరిగాయి. ఇక ఆర్‌బిఎల్‌ బ్యాంకు, మన్‌పసంద్‌ బేవరేజెస్‌, మహానగర్‌ గ్యాస్‌, ఇన్పీబీమ్‌ ఇన్‌కార్పొరేషన్‌, అడ్వాన్స్‌డ్‌ ఎంజైమ్‌ టెక్నాలజీస్‌, దిలీప్‌ బిల్డ్‌కాన్‌ వంటివి కూడా నూరుశాతానికి మించి పెరిగాయి.
319 స్టాక్స్‌ వరకూ 500 జాబితాలో 50శాతానికి పైగా పెరిగినట్లు తేలింది. మారుతిసుజుకి ఇండియా, అల్ట్రాటెక్‌ సిమెం ట్‌, టివిఎస్‌మోటార్‌, మదర్‌సన్‌సుమి సిస్టమ్స్‌, అదాని ట్రాన్స్‌ మిషన్‌, గోద్రెజ్‌ ఇండస్ట్రీస్‌ ఇండియన్‌ ఆయిల్‌కార్పొరేషన్‌ ఫినోలెక్స్‌ ఇండస్ట్రీస్‌ వంటి 25స్టాక్స్‌ బిఎస్‌ఇ 500 జాబితాలో రికార్డు గరిష్ట స్థాయిని నమోదుచేసాయి. మార్కెట్‌ వాతావరణం మొత్తం బుల్లిష్‌ గానే ఉన్నప్పటికీ జిఎస్‌టి అమలు ప్రారంభం అయిన తర్వాత కొంత ప్రతికూలత ఉంటుందన్న హెచ్చరికలు కూడా ఉన్నాయి. కార్పొరేట్‌ లాభాలు, ద్రవ్యోల్బణ స్థాయి వంటివి దేశీయ మార్కెట్ల వృద్ధికి కీలకం గా ఉంటాయని వీటి ఆధారంగానేట్రేడింగ్‌ నడుస్తుందన్న అంచనాలు న్నాయి.
ఎస్‌అండ్‌పి సెన్సెక్స్‌, నిఫ్టీ 50 సూచీలు స్వల్పకాలంలో ఎలాంటి ప్రతికూలత ఉండదని, రుతుపవనాలు సాధారణంగానే ఉంటాయని అండమాన్‌ నికోబార్‌ దీవులకు ఇప్పటికే వచ్చినందున వ్యవసాయదిగుబడులపై ప్రభావం ఉంటుందని, ఇంధన వినియోగం కూడా కొంత సానుకూల వృద్ధితో ఉంటుందని అంచనావేస్తున్నారు. మిడ్‌కాప్‌ స్టాక్స్‌లో పెద్దగా మార్పు లు ఉండనందున మార్కెట్‌ విలు వలు కూడా అంతగా పెరగకపోవ చ్చని ఈ దృష్ట్యా భారీ కంపెనీల షేర్లపైనే కన్నేవచ్చని ఈక్వినా మిక్స్‌ వ్యవస్థాపక ఎండి జి.చొక్క లింగం వెల్లడించారు. మిడ్‌క్యాప్‌ లో అనేక కంపెనీలు బహుళరెట్లు పెరిగాయి. ప్రైవేటు ఈక్విటీల్లో భారీస్థాయిని నమోదుచేసాయి. ఇన్వెస్టర్లు కూడా మిడ్‌క్యాప్‌ స్టాక్స్‌ పై కొంత అప్రమత్తంగా వ్యవహరించాల్సి ఉంటుందని, ప్రైవేటు ఈక్విటీ గణాంకాలు 30శాతం అదనంగా ఉండవచ్చని అన్నారు. అలాగే మిడ్‌క్యాప్‌ కంపెనీల లాభాల్లో కూడా ఏమంతగా మార్పులు రాకపోవచ్చని సగటు ట్రేడింగ్‌ పరిమాణం మాత్రం పలుచగానే ఉంటుందని చొక్కలింగం విశ్లేషించారు. ప్రధాని నరేంద్రమోడీ ఎన్ని కల తర్వాత 26శాతం మార్కెట్‌ ర్యాలీ విదేశీ సంస్థాగత ఇన్వెస్టర్ల వద్ద నగదు అందుబాటులోకి రావడం, విదేశీ సంస్థాగత ఇన్వెస్టర్లు, దేశీయ మ్యూచువల్‌ఫండ్స్‌ వంటివి ఎక్కువ కొనుగోళ్లు పెట్టడంతో మొత్తం మూడు లక్షల కోట్ల వరకూ భారతీయ ఈక్విటీల్లో వాటాల కొనుగోలుకు సాధ్యం అయింది.
మ్యూచువల్‌ఫండ్స్‌ 1.8 లక్షల కోట్లు కుమ్మరిస్తే విదేశీ సంస్థాగత ఇన్వె స్టర్లు 1.38లక్షల కోట్లు ఈక్విటీమార్కెట్ల లో పెట్టుబడులు పెట్టారు. భారతీయ మార్కెట్లు అంతకుముందు తీవ్ర అని శ్చితిలో ఉన్నాయి. విదేశీ పోర్టుఫోలియో పెట్టుబడులు కూడా అంతంత మాత్రం గానే వచ్చేవి. గడచిన మూడేళ్ల వృద్ధిలో దేశీయ సంస్థాగత ఆస్తులు నిర్వ హణ ఆస్తులు ప్రత్యేకించి ఫండ్‌ సంస్థలకు చెందినవి మొత్తం ఈక్విటీరంగాన్నే మార్చే శాయి. ఈతీరు మార్కెట్లకు మరింతగా ఉపకరిస్తుందనిఎడెల్విసిస్‌ రీసెర్చి శోభనా కృష్ణన్‌ వెల్లడించారు. రాబడుల పునరుద్ధరణపైనే ఎక్కువ శాతం శ్రద్ధ ఉంటుందని, నిఫ్టీ 2018 ఆర్థిక సంవత్సరానికి 10,000 పాయింట్ల కు చేరుకోవచ్చని, ప్రతివాటాకు వచ్చే రాబడివృద్ధి వచ్చే ఏడాది కాలంలో 15-20శాతంగా ఉండవచ్చని ఎడెల్విసిస్‌ అంచనావేసింది.